ตลท.เผยหลักทรัพย์ที่เข้าคำนวณดัชนี FTSE SET Index Series เริ่ม 20 มิ.ย.นี้
ตลท.เผยหลักทรัพย์ที่เข้าคำนวณดัชนี FTSE SET Index Series เริ่ม 20 มิ.ย.นี้
6 มิ.ย. 2559

ตลาดหลักทรัพย์แห่งประเทศไทย และฟุตซี่ รัสเซล (FTSE Russell) ซึ่งเป็นผู้จัดทำดัชนี FTSE และดัชนี Russell ประกาศผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series ตั้งแต่วันที่ 20 มิถุนายน 2559 เป็นต้นไป สรุปได้ดังนี้
ดัชนี FTSE SET Large Cap Index ไม่มีการเปลี่ยนแปลงรายชื่อ , ดัชนี FTSE SET Mid Cap Index มี 5 หลักทรัพย์ใหม่ที่เข้าร่วมคำนวณ และดัชนี FTSE SET Shariah Index มี 15 หลักทรัพย์ใหม่ที่เข้าร่วมคำนวณ
สำหรับหลักทรัพย์เข้าใหม่ในดัชนี FTSE SET Mid Cap Index ได้แก่ บมจ. บิวตี้ คอมมูนิตี้ (BEAUTY), ทรัสต์เพื่อการลงทุนในอสังหาริมทรัพย์อิมแพ็คโกรท (IMPACT), บมจ. เดอะ แพลททินัม กรุ๊ป (PLAT), บมจ. สตาร์ ปิโตรเลียม รีไฟน์นิ่ง (SPRC) และ บมจ. เถ้าแก่น้อย ฟู้ดแอนด์มาร์เกตติ้ง (TKN)
หลักทรัพย์เข้าใหม่ในดัชนี FTSE SET Shariah Index ได้แก่ บมจ. คราวน์ เทค แอดวานซ์ (AJD), บมจ. อนันดา ดีเวลลอปเม้นท์ (ANAN), บมจ. อควา คอร์เปอเรชั่น (AQUA), บมจ. ฟอร์ท คอร์ปอเรชั่น (FORTH), บมจ. เจดับเบิ้ลยูดี อินโฟโลจิสติกส์ (JWD), บมจ. เคซีอี อิเลคโทรนิคส์ (KCE), บมจ. โรงพยาบาล ลาดพร้าว (LPH), บมจ. ผาแดงอินดัสทรี (PDI), บมจ. พรีบิลท์ (PREB), บมจ. พฤกษา เรียลเอสเตท (PS), บมจ. บางกอกแร้นช์ (RANCH), บมจ. สตาร์ ปิโตรเลียม รีไฟน์นิ่ง (SPRC), บมจ. ทีพีบีไอ (TPBI), บมจ.สหโมเสคอุตสาหกรรม (UMI) และ บมจ. วนชัย กรุ๊ป (VNG)
การทบทวนหลักทรัพย์ที่ใช้ในการคำนวณดัชนีชุด FTSE SET Index Series จัดทำขึ้นปีละ 2 ครั้ง ตามหลักเกณฑ์ที่มีการกำหนดไว้เป็นการล่วงหน้า ทั้งนี้ การเปลี่ยนแปลงหลักทรัพย์ที่ใช้ในการคำนวณดัชนีต่างๆ ในครั้งนี้ จะมีผลบังคับใช้ตั้งแต่วันที่ 20 มิถุนายน 2559 และกำหนดทบทวนรายชื่อหลักทรัพย์ครั้งต่อไปในวันที่ 1 ธันวาคม 2559